ŠTA JE TO NASILJE MEĐU DJECOM?

„Nasilno ponašanje“ i „zlostavljanje“ su vidovi agresivnog ponašanja.

Razlika između „nasilnog ponašanja“ i „zlostavljanja“ ogleda se u ponavljanju nasilne radnje više puta nad istom ili istim osobama.

**Nasilno ponašanje** predstavlja agresivni akt usmjeren na određenu osobu/osobe ili stvar, kojeg ne karakteriše ponavljanje.

 **Zlostavljanje** je agresivni akt, usmjeren na osobu ili stvar, koji se više puta ponavlja.

Nasilnim ponašanjem među djecom može se označiti ono ponašanje djeteta koje ima za cilj da povrijedi i nanese bol (fizičku i/ili psihičku) drugom djetetu koje to pokušava izbjeći. U svjetlu ove definicije, prijateljska zadirkivanja, razmirice, svađe ili nesporazumi, ali i nasilno rješavanje sukoba među prijateljima iste moći, nenamjerno nanošenje boli i sl., ne bi bili okarakterisani kao nasilno ponašanje.

**Nasilje podrazumijeva 6 faktora**:

1. Namjera da se povrijedi ili nanese šteta;
2. Intenzitet i trajanje;
3. Moć nasilnika;
4. Ranjivost žrtve;
5. Manjak podrške;
6. Posljedice.

Neki oblici nasilnog ponašanja, kao što su vikanje, udaranje, lupanje, vrijeđanje, protestovanje, u manjoj ili većoj mjeri, prisutni su kod većine djece u različitim razvojnim fazama. Srž nasilnog ponašanja čini namjerno nanošenje boli, bez obzira da li je ona fizička ili psihička.
Međutim, kada se malo podrobnije razmotri prethodna definicija, može se vidjeti da u njoj postoje i neke nedorečenosti. Slučajno nanošenje štete, kao npr. nehotično gaženje tuđe noge u autobusu, ili prolijevanje kafe u tuđe krilo, kada za to ne postoji nikakva namjera, ne predstavljaju nasilje, tj. nasilno ponašanje, ali isto tako postavlja se pitanje da li zubar vrši agresiju na nas kada nam popravlja ili vadi zub i kada zna da nam nanosi bol, ali se na to ne osvrće. Naravno da ne. To znači da, pored namjere, tu postoji još jedna odrednica nasilnog ponašanja, koju su američki naučnici (Vasta, R., Haith, M.M., Miller, S.A.) nazvali društveno neprihvatljivo ponašanje.

Tako bismo onda nasilje definisali kao „**društveno neprihvatljivo ponašanje s namjerom da se nanese šteta ljudima ili imovini“**

2. Nasilno ponašanje može da bude reakcija na neko neugodno iskustvo, ali kada takvo ponašanje postane uobičajeni način na koji dijete reaguje, odnosno na koji „rješava“ probleme, onda govorimo o poremećaju u ponašanju. Agresivnost može da postane i stabilna crta ličnosti. Tada govorimo o osobi koja ima izraženu sklonost ka brzom napadačkom reagovanju prema različitim osobama ili stvarima i u različitim situacijama.
Da bismo nasilno ponašanje okarakterisali kao zlostavljanje, potrebno je da to ponašanje ima i dodatne karakteristike, prije svega ponavljanje i usmjerenost na istu osobu. Iako postoje brojne definicije vršnjačkog zlostavljanja, one imaju nekoliko zajedničkih odrednica. Moglo bi se reći da je vršnjačko zlostavljanje (bullying) svako svjesno (namjerno) nasilno i ničim opravdano (nepravedno) ponašanje djeteta ili grupe djece usmjereno ka drugom djetetu, s ciljem da se ono fizički i/ili psihički povrijedi, pri čemu takvo nasilno ponašanje karakteriše ponavljanje, nesrazmjer moći

3, evidentan osjećaj uživanja kod nasilnika, te osjećaj ugnjetavanja kod žrtve.

ZAŠTO SU NEKA DJECA NASILNA?

Kod neke djece se javi potreba da budu nasilna, jer ne znaju da je takvo ponašanje loše. Oni prosto oponašaju svoju braću, sestre, roditelje, ili pak, ljude kojima se dive. Neka djeca ne znaju za bolji način da komuniciraju sa okolinom, odnosno vršnjacima. Dešava se da su i podstaknuti od strane svojih prijatelja, te da im se takav način ponašanja predstavlja kao „in“, ili ponašanje u modi. Neki od njih prolaze kroz teško razdoblje u svom životu, te to pokazuju kroz nasilje, tako da je kod njih nasilje simptom nekog problema. Istraživanja5 pokazuju
da djeca koja vrše nasilje vrlo često dolaze iz porodica u kojima se primjenjuje fizičko kažnjavanje, pa su djeca usvojila fizičko nasilje kao način rješavanja problema.
Sljedeći faktori su istaknuti kao rizični faktori:
porodično okruženje2:
– emocionalni odnos roditelja u ranom razvoju je bez topline i pravog saosjećanja za dijete i njegove potrebe,
– roditelji su popustljivi i ne postavljaju granice,
– roditelji nedovoljno nadziru dijete i ne pružaju mu adekvatno vodstvo,
– roditelji tolerišu agresivno ponašanje,
– roditelji fizički kažnjavaju.
osobine djeteta:
– djeca snažnog temperamenta,
– impulsivna djeca,
– agresivna djeca,
– djeca koja uvijek moraju imati moć i kontrolu,
– fizički jači dječaci,
– djeca sa umanjenom sposobnosti saosjećanja uticaj vršnjačke grupe:
– slabi kočnice u ponašanju,
– smanjuje ličnu odgovornost,
– nudi modele ponašanja, pa i nasilničkog uticaj medija:
– često i dugotrajno gledanje nasilja, smanjuje osjetljivost na posljedice nasilja, te smanjuje saosjećajnost.
Školsko okruženje je takođe vrlo važno za pojavu nasilnog ponašanja. Nedostatak bliskosti i prihvaćenosti svih učenika, te međusobnog poštovanja između nastavnika i učenika, i obrnuto, dovode do nasilničkog ponašanja u školi. Nereagovanje nastavnika i stručnih saradnika na nasilna ponašanja učenika i loš nadzor u određenim dijelovima škole (igralište, hodnici…), samo olakšavaju nasilnim učenicima da budu nasilni i zastrašuju druge učenike.

KOJE VRSTE NASILNIH PONAŠANJA POSTOJE?

Nasilna ponašanja mogu da se dijele na različite načine, s obzirom na njihov oblik, funkciju i na to na koga su usmjerena. S obzirom na oblik nasilja, postoje sljedeće vrste:
1. **Fizičko nasilje** – nasilje kojim se povređuje tijelo druge osobe. To može biti: udaranje, šutiranje, guranje, davljenje, čupanje, zatvaranje i zaključavanje, otimanje i uništavanje stvari…
2. **Verbalno nasilje** – nasilje kada se koriste riječi da bi se povrijedila nečija osjećanja. To može biti: vrijeđanje (kada neko nekome kaže da je glup, ružan, naziva ga ružnim imenima), ismijavanje (kada se neko nekome ruga zbog visine, težine, porijekla, ocjena..), omalovažavanje (kada neko nekome kaže da ne vrijedi, da ga niko ne voli…), kada se neko okrivljuje
za nešto što nije uradio/la, ili mu se prijeti, kada se uvredljivi sadržaji šalju putem SMS ili e-mail poruka.
3. **Socijalno nasilje** – nasilje kada se neko isključuje iz grupnih aktivnosti, ogovara, kada se pričaju laži o nekoj osobi, ili nagovaraju druge da se s tom osobom ne druže, kada se putem SMS ili e-mail poruka šire glasine o žrtvi ili druge osobe nagovaraju da se sa njom ili njim ne druže.
4. **Seksualno nasilje** – nasilje kada nekoga protiv njegove/njene volje dodiruju po intimnim dijelovima tijela, upućuju bezobrazne riječi, pokazuju bezobrazne slike, tjeraju na seksualne odnose, kada se bezobrazni sadržaji u vidu slika i riječi šalju, putem SMS ili e-mail poruka, žrtvi.
5. **Psihološko nasilje** – nasilje kada se upućuju prijeteći pogledi, grimase, kada se uhodi određena osoba, ili se od nje iznuđuje novac, te ju se ucjenjuje, kad se žrtvu poziva na telefon, a ne odgovara na njeno javljanje. Nasilje se, s obzirom na funkciju, dijeli na:
1. Instrumentalno nasilje – nasilje kojim se želi nešto dobiti.
2. Neprijateljsko nasilje – nasilje kojim se nekom drugom želi nanijeti bol ili ga ozljediti.
Nasilje se, s obzirom na koga je usmjereno, dijeli na:
1. Direktno nasilje – ono koje se ispoljava direktno na osobu ili osobe, kojima se želi nanijeti bol, kao i na stvari koje se žele uništiti, odnosno kojima se želi nanijeti šteta.
2. Indirektno nasilje – ono koje se ispoljava prema supstituiranim ciljevima (osobe, stvari).

Postoje dokazi da su fizičko i instrumentalno nasilje prisutniji u mlađoj dobi, a da se verbalno i neprijateljsko nasilje javljaju od školske dobi, pa nadalje. Što se polnih razlika tiče, one su dokazane i istraživanja pokazuju da su dječaci nasilniji u predškolskoj dobi i tokom osnovne škole. Postoji još jedna razlika između dječaka i djevojčica. Naime, kod dječaka je prisutnije fi zičko nasilje, a kod djevojčica verbalno.7 Još jednom naglašavamo, da svaki od ovih oblika nasilja, ako se više puta ponavlja i duže traje nad istim djetetom, predstavlja oblik zlostavljanja.

***Preuzeto iz priručnika: Program prevencije vršnjačkog nasilja u školama***